Проф. Божидар Димитров: Наградата за главата на Левски е била колкото 100 000 евро – Свободно слово\nПроф. Божидар Димитров: Наградата за главата на Левски е била колкото 100 000 евро\nИзвестният историк проф. Божидар Димитров изследва живота и делото на Васил Левски от години. В книгата си „12 мита на българската история“ налага тезата, че Апостола е един от най-успешните български политици, но нищо човешко не му е чуждо.\n– Гроб на Левски е българската земя. Трябва да се радваме, че е погребан някъде в България, някъде около София. А точно къде – няма никакво значение. Трябва да познаваме идеите на Левски, пред тях да благоговеем, пред тях да се прекланяме.\nСамо 5 години след обесването на Левски неговата цел е реализирана – България е свободна и независима държава. Това трябва да знаем, не да ровим около гроба или жената на Левски.\n– Не трябва да превъзнасяме Левски като икона – той е един от нас, българин. Естествено е имал жена, знам, че е имал, но няма да навлизам в подробности. Това с жената на Левски е факт, който националната пропаганда заобикаля, защото му изгражда образа на средновековен светец, който не може да допуска грешки. Това е абсурдна и вредна теза.\nПодобни спорове са недостойни за професионални историци – те трябва да се занимават с идеите на Левски, а не с интимния му живот.\n– Поп Кръстю не е предал Левски. Истината е, че Левски нарушава цели четири конспиративни правила и затова е заловен. Отива да прибере архива лично, вместо да прати куриер. Прави грешката на начинаещия мениджър. Посред бял ден тръгва за Търново, на турския патрул обяснява, че отива да хвърля тор на лозето – хващат лъжата, защото по Коледа християните не работят.\nТака хайката го залавя, без да знае, че това е Демонът на империята. Наградата за главата на Левски – 50 000 гроша, днешни 100 000 евро, получава не ловешкият, а полицейският началник в Търново, където Левски е разпознат случайно от един българин в ареста.\n– Желю Желев се възмущаваше: Петима заптии го пазеха, не се намери една честна душа да го освободи! Не е така – в Северна България има провал, комитетите по пътя Търново-София са разгромени, дейците са по затворите или във Влашко. Две чети са организирани в Южна България – едната в Хасково на Атанас Узунов и другата в Чирпан от Георги Данчов-Зографина.\nА и тогава Левски е конспиративна фигура, не го знаят дори много от дейците на организацията. Неслучайно е обесен не заради революционна дейност – дори Ботеви четници, за които няма доказателства, че са убивани, са пращани в Диарбекир. Левски е осъден на смърт, защото е убил хора – 14-годишно момче и архимандрит във Враца, затова е осъден на смърт.\n– Не може да им каже много, тъй като те не познават идеите му. Портрета му си слагат зад гърба си, не могат да го гледат в очите. А и може да ги е страх, че ще слезе от портрета и ще им зашие шамар. Аз имам карта на България зад гърба си в кабинета.\nИмам портрет на Левски вкъщи. Що се отнася до чистата и свята република – такава няма никъде по света. И във Франция, където уж ни дават пример, кандидат-президентът назначил жена си на заплата, без да работи.


Марияна Димитрова - майстор в занаята „Изработване на художествени тъкани“ - Дигитален граждански и бизнес-форум\nБаза данни за структурата на гражданското общество и социалноикономическите партньорства\nМарияна Димитрова - майстор в занаята „Изработване на художествени тъкани“\nОт 1986 г. съм майстор със занаята „Изработване на художествени тъкани“\nЖивея и работя в гр. Пловдив. Член съм на Управителният съвет на Регионална занаятчийска камара - Пловдив.\nЗанимавам се с изработване на художествени тъкани, пояси, престилки, платове за български народни носии по автентични образци и тъкане на „колани на кори“. През 2016 г. съм победител в международна майсторска надпревара по тъкане на колани „на кори“, организирана и проведена в ЕМО „Етър“. Като носител на голямата награда „Сребърна хлопка“ през 2017 г. правя самостоятелна изложба в ЕМО „Етър“.\nКакво е тъкане на колани „на кори“?\nЗанаятът „Тъкане на колани „на кори“ е обявен за един от шедьоврите на българското нематериално културно наследство, разказват от ©ЕМО „Етър“.\nЗапазена до наши дни, техниката на тъкане „на кори“ е позната още на древните египтяни. Кога този занаят навлиза в България не е известно, но населението използва тъкачни техники, познати от Средновековието. През XVIII и XIX век, а в някои райони на страната и до средата на XX век, те имат широко приложение.\nТъканите колани „на кори“ са разпространени най-много в Софийско, Плевенско, Свищовско, Никополско, Ловешко, Севлиевско, Шуменско. Те са важна съставна част на българската народна носия. Предназначени са не само да държат облеклото стегнато към тялото, а и за украшение. Правени са за чеиз и дар от момата за младоженеца, кумата, девера и сватовете. На някои от коланите са втъкани имената на младоженците.\nКоланите, тъкани „на кори“, са едни от най-сложните за изработване елементи на българската народна носия. Корите представляват квадратни дъсчици с размер около 10 см, в четирите ъгъла на които в малък отвор се прикрепват основните нишки. Те се опъват в двата края на дърво или греда, а по-късно - на специално направен стан. Тъче се с превъртане на събраните успоредни дъсчици, а в отворения зев с ръка се прокарва едноцветния вътък, който се набива с дървен нож.\nОцветяването се постига още при вдяването на разноцветната основа. Сложността се състои в преплитането на вътъка и основата, за да се получи желаният орнамент. Ширината на колан, тъкан „на кори“, може да бъде между 5 и 10 сантиметра, а дължината - между 2 и 3 метра. Коланите могат да завършват с ресни или пискюли.\nС по-ярки и светли тонове са коланите от Софийско. В Северна България преобладават по-тъмни цветове – черен, тъмночервен и тъмнозелен. Мотивите са растителни и геометрични.


Търговските вериги в Плевен спазват задължителните мерки – ОП "Общински медиен център" – Плевен\n20.03.2020 Радио "Плевен"Коментарите са изключени за Търговските вериги в Плевен спазват задължителните мерки\nКметът Георг Спартански лично провери днес изпълнението на неговата заповед от 17 март, регламентираща задължителни мерки при работата на търговски обекти в извънредната ситуация, свързана с разпространението на коронавируса, съобщава пресцентърът на общинската администрация. Той беше придружаван от директора на Дирекция „Обществен ред и сигурност” Венцислав Катинов. Те посетиха магазини на големи търговски вериги за хранителни и промишлени стоки, както и пазара за плодове и зеленчуци на „Тибор”. Струпване на хора не беше установено. Навсякъде беше въведен пропускателен режим, пред един от обектите имаше поставени дезинфектанти и салфетки. Повечето от служителите бяха с маски и ръкавици. Въпреки наличието в магазините на маркировка за нужната дистанция между чакащите пред касите, както и напомнянето по вътрешна радиоуредба между клиентите да има отстояние минимум два метра, не всички наши съграждани се съобразяваха с реда.


Овладейте умението да живеете | spisanievip.com\nНачало » Мотивирай се » Психология » Овладейте умението да живеете\nОвладейте умението да живеете\nПриемаме живота твърде сериозно, а това е проблем за всички ни\nЗа да живеем добре, се изисква да имаме добри познания и умения. Точно така, животът е умение. Както сами се досещате, щом веднъж се научим на основните правила и отделим достатъчно време да практикуваме уменията си, ще ставаме все по-добри и по-добри. Ще живеем все по-добър живот. Ако наистина се посветим на живота нещата ще стават все по-добри и по-добри, но трябва да знаем как точно да използваме умението да живеем по-добре.\nЗа да усъвършенствате умението да живеете, ще ви препоръчаме няколко прости неща:\nОбръщайте повече внимание на живота – на първо време трябва да намерите време да помислите върху това, което искате да означава живота за Вас. Какво сте научили през годините, какво още искате да научите и каква следа ще остане след Вас. Не забравяйте, че времето се изнизва толкова бързо, че дори не може да осъзнаете кога са минали 20 години, а най-лошото е, че никога не се връща назад. Използвайте дните си, за да реализирате своите таланти и мечти. Не губете нито секунда повече.\nВижте още: Можем да променим света около нас\n„Когато в края на живота си застана пред Бог, надявам се, че няма да ми е останала и капчица неизползван талант и ще мога да кажа: „Употребих всичко, което ми даде“. – Ерма Бомбек.\nНе се страхувайте да се хвърлите в живота – единственият начин да живеете истински е да се хвърлите във възможностите и предизвикателствата на живота. Както знаете има една приказка: „Каквото даваме, това получаваме“. Наистина е така. Каквото дадем на живота, той ще ни отвърне със същото. Затова винаги давайте най-доброто от себе си и рано или късно ще бъде възнаградени за това. Поставете си цели, направете си планове и действайте! Преследвайте мечтите си, животът е твърде кратък, за да изпускаме дори секунди от него.\nРадвайте се на живота и на това, което имате – приемаме животът прекалено сериозно и това определено е проблем за повечето от нас. Никой не е останал вечно на този свят, затова нека се забавляваме.\n„Накрая и милиардерът бива погребан до уличния метач. Накрая всички се превръщаме в прах. Затова нека се позабавляваме“ – Робин Шарма.\nИз дневниците на Робин Шарма\nЕтикети: живот лично развитие мотивация психология Робин Шарма\nПредишна статия Рахим Стърлинг обмисля да напусне Ливърпул Следваща статия4-годишната модна дизайнерка


Кифлички с шоколадов пълнеж: изчезват за пет минути от масата\nНАЧАЛО РЕЦЕПТИ Кифлички с шоколадов пълнеж: изчезват за пет минути от масата\nКифлички с шоколадов пълнеж: любими на децата. Най-често пълнежът за тях е сладко. Опитайте варианта с течен шоколад. Никой няма да остане равнодушен към тази вкусотия. Лесни са приготвяне и си заслужават напълно отделеното време.\nОбожавам тази рецепта за кифлички с шоколадов пълнеж! Ще останете доволни от резултата!\n150 мл. топло мляко\n1,5 ч.л. суха мая\nСмесете топлото мляко, маята, супена лъжица захар, пет супени лъжици брашно, оставете за 10-15 минути.\nДобавете 1 яйце, разтопено масло, обикновена и ванилова захар, сол. Разбъркайте добре.\nДобавете останалото брашно, омесете тестото. Към готовата маса добавете растително масло. Оставете тестото да втаса 40 минути.\nРазделете го на 10 части, разточете всяка на тънко. Сложете от пълнежа, направете разрези и навийте кифличката.\nВижте още: Тиквен сок с портокали за слънчево настроение през зимата\nНаредете ги в тава, покрита с хартия за печене, покрийте с прозрачно фолио и оставете за 15 минути. Намажете с яйце, поръсете със захар и печете 25 минути при температура 180 градуса. Сервирайте поръсени с пудра захар.\nВашите сифлички с шоколадов пълнеж са готови!\nПриложения на содата за хляб. Резултатите са просто невероятни